Document ID: 32005R1747

REGOLAMENT TAL-KUMMISSJONI (KE) Nru 1747/2005
ta' l-24 ta' Ottubru 2005
jemenda r-Regolament (KE) Nru 883/2001 li jippreskrivi regoli dettaljati biex ikun implimentat ir-Regolament tal-Kunsill (KE) Nru 1493/1999 dwar il-kummerċ ma’ terzi pajjiżi ta’ prodotti fis-settur tal-inbid
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq tal-inbid (1), u b'mod partikolari l-Artikolu 59(3)(a) tiegħu,
Billi:
(1)
Ir-Regolament tal-Kummissjoni (KE) Nru 1810/2004 tas-7 ta' Settembru 2004 biex jemenda l-Anness I tar-Regolament tal-Kunsill (KEE) Nru 2658/87 dwar it-tariffa u n-nomenklatura statistika u dwar it-Tariffa Doganali Komuni (2) li jemenda n-nomenklatura għal ċertu nbejjed tal-mejda.
(2)
L-Annessi II u II għar-Regolament tal-Kummissjoni (KE) Nru 883/2001 (3) fihom listi ta' prodotti tal-inbid, li l-kodiċijiet tagħhom għandhom jiġu adottati biex jikkorrispondu għall-emendi introdotti mir-Regolament (KE) Nru 1810/2004.
(3)
Ir-Regolament (KE) Nru 883/2001 għandu jiġi emendat skont dan.
(4)
L-emendi għandhom japplikaw mill-1 ta' Jannar 2005, id-data tal-applikazzjoni tar-Regolament (KE) Nru 1810/2004.
(5)
Il-miżuri pprovduti f'dan ir-Regolament huma skont l-opinjoni tal-Kumitat tal-Ġestjoni tal-Inbid,
ADOTTAT DAN IR-REGOLAMENT:
Artikolu 1
Ir-Regolament (KE) Nru 883/2001 huwa emendat kif ġej:
(a)
L-Anness II għandu jinbidel bit-test stipulat fl-Anness I għal dan ir-Regolament.
(b)
L-Anness III għandu jinbidel bit-test stipulat fl-Anness II għal dan ir-Regolament.
Artikolu 2
Ir-Regolament għandu jidħol fis-seħħ fil-jum tal-pubblikazzjoni f’Il-Ġurnal Uffiċjali ta' l-Unjoni Ewropea.
Għandu japplika mill-1 ta' Jannar 2005.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 24 ta' Ottubru 2005.

Labels: 3
6